Home » Andet » Dansker vil gøre bitcoin tilgængelig for alle

Dansker vil gøre bitcoin tilgængelig for alle

Global skattejagt efter bitcoin-cards skal gøre bitcoin berømt. Hver dag fra 1. til 24. december vil danske Bank By Bitcoin opsende balloner med bitcoin-cards i storbyer over hele verden, fra Beijing i Kina over Delhi i Indien til Los Angeles i USA

”Bitcoin er en pengerevolution, men det er alt for svært tilgængeligt for almindelige mennesker. Det vil vi lave om på,” siger Valentin Bladt, der er idémanden bag det nye bitcoin-card.

Hver dag fra 1. til 24. december vil danske Bank By Bitcoin opsende balloner med bitcoin-cards i storbyer over hele verden, fra Beijing i Kina over Delhi i Indien til Los Angeles i USA. Hvert kort indeholder en lille mængde bitcoins, men fungerer også som en lodseddel til en større pulje bitcoins, der bliver større dag for dag, afhængig af antallet af deltagere.

Global event styres fra Danmark

”Blandt de ti storbyer er også København, fordi #MakeBitcoinFamous er et dansk initiativ, der vil gøre bitcoin globalt tilgængelig for helt almindelige mennesker. Med Bank by Bitcoin lancerer vi et nye bitcoin-card, hvor man fra 24. december kan indsætte penge på en låst bitcoin-konto uden at skulle gennem de nørdede, tekniske procedurer, der afholder mange mennesker fra at tage del i den digitale pengerevolution,” forklarer idémanden bag initiativet, Valentin Bladt.

Bitcoin skal være mainstream

Selvom mange har hørt om den digitale valuta, er det på globalt plan kun en lille skare IT-kyndige, der har den nødvendige indsigt til at komme i gang med at investere i bitcoin. Med det nye kort vil Bank by Bitcoin gøre den digitale valuta mainstream.

TAGS

Bitcoin